Maria Mambo Cafe

Maria Mambo Café (an feshi aranar shida 6 ga Fabrairu shekarar alif 1945 - 1 Disamba 2013) ƴar ƙasar Angola ce masaniya a fannin tattalin arziki kuma ƴar siyasa. Ta kasance memba na aiki na Movimento Popular de Libertação de Angola–Partido do Trabalho (MPLA).

 Tarihin Rayuwa 
An haifi Café a shekarar 1945 a lardin Cabinda, wani yanki na Angola a arewacin ƙasar. Ta sami digiri a fannin tattalin arziki a Tarayyar Soviet a shekarar 1968. Café wata ɓangare ce ta yunkurin 'yancin kai na Angola, wacce ta fara aiki daga Kinshasa ta yau a Jamhuriyar Demokradiyyar Kongo kafin ta koma Angola a shekarar 1974. Ta kasance wata ɓangare na shawarwarin yarjejeniyar Alvor wanda aka sanya hannu a ranar 15 ga watan Janairu, 1975 kuma ta kai ga samun 'yancin kai na Angola.  Bayan samun 'yancin  kai, an ɗauke ta a matsayin memba mai aminci na MPLA wacce zata iya haɗa mutane tare. 

Aikin Café ya fara ne a cikin shekara ta 1977 lokacin da aka naɗa ta mataimakiyar Ministar Kasuwancin Cikin Gida, wanda ya kasance har zuwa shekara ta 1978. A shekara ta 1982, Café ta zama ministar harkokin zamantakewa, inda ta zama mace ta farko a Angola da aka naɗa a matsayin minista.  A cikin shekarar 1986, ta bar wannan ma'aikatar ta zama mataimakiyar Firayim Minista kuma ministar harkokin tattalin arziki da zamantakewa, ta ƙare a shekarar 1988. Ta kasance daga shekarun 1986 zuwa 1987 ɗauke ɗaya daga cikin "super Ministers". Bayan sake fasalin majalisar ministoci, Café ta zama sakatariyar harkokin matasa.  Ta kusa rasa matsayinta a kwamitin tsakiya na MPLA.  A shekarar 1992, an zaɓe ta a Majalisar Jama'a. 

A cewar rahotannin kafafen yaɗa labarai, ta kasance, har zuwa rasuwarta, ɗaya daga cikin ’yan ƙasar Angola 100 mafi arziki da ke da kadarori fiye da dala miliyan 100.  Daga cikin abubuwan da ta jagoranci taron masu hannun jari na bankin kasuwanci da masana'antu.    Ta kasance ɗaya daga cikin mambobin kwamitin tsakiya na MPLA da yawa da suka karɓi dala miliyan 10 daga Banco Espírito Santo Angola don bunƙasa ayyukan da suke so, ba tare da ba da wani garanti ga bankin ba.

Café ta mutu a ranar 1 ga watan Disamba 2013 a Lisbon, Portugal tana da shekaru 68.  An binne ta a makabartar Alto das Cruzes a Luanda a ranar 6 ga watan Disamba.  Ofishin siyasa na Angola ya karrama ta a cikin wata sanarwa da ta rubuta cewa, "Comrade Mambo Café 'Tchyina' yana da kyakkyawar manufa ta siyasa a gwagwarmayar neman 'yanci da dimokuraɗiyya a Angola da kuma duniya baki ɗaya."  Filin jirgin sama na Maria Mambo Café da ke arewacin lardin Cabinda an ba ta suna don girmama ta. 

 Duba kuma 

 Jerin sunayen mata na farko da suka rike mukaman siyasa a Afirka

 Manazarta 

Rukuni:Mutuwan 2013
Rukuni:Haifaffun 1945